[{"text_idx": "#000002", "text": "Na\u0308gin reede o\u0303htul Ku\u0308lgkorvide & Quadide Karikasarja selle hooaja vo\u0303istluskalendrit. Selle sarja kalendrit, mida aitasime alates eelmise aasta ma\u0308rtsist no\u0303u ja jo\u0303uga ka\u0308ima lu\u0308kata. Ja Aravetet hoolimata sarja peakorraldaja viimase telefoniko\u0303ne u\u0308tlusest ja eelmise aasta lubadustest loomulikult sees ei ole. Kuna panustasime just korvide ja quadide sarja ka\u0308imalu\u0308kkamisse va\u0308ga palju aega ja energiat, oleme pa\u0308ris solvunud. Selline tunne on nagu sulle oleks na\u0308kku su\u0308litatud, hinge situtud ja siis veel ko\u0303rge kaarega peale lastud. Kui kuradi lollid me saime olla!? Ja\u0308lle!?"}, {"text_idx": "#000004", "text": "Meie koosto\u0308o\u0308 Korvikunnidega oma kuus-seitse aastat tagasi oli selles vormis, et aitame nii Aravete rajal kui Ja\u0308rva-Jaanis vo\u0303istlusi korraldada ja kui ja\u0308a\u0308b o\u0303hku tulusid, jagame need pooleks. Saime pa\u0308ris ko\u0303vasti to\u0308o\u0308d teha, sest ega siis teine osapool ei tule sulle rajale trimmerdama, rada ette valmistama vo\u0303i muru niitma. Ta ei viitsinud isegi ajavo\u0303tule korralikku eelto\u0308o\u0308d a\u0308ra teha, et vo\u0303istluspa\u0308eval ko\u0303ik sujuks, misto\u0303ttu kuhjusid topeltnumbrid ja apsud ajavo\u0303tus, misto\u0303ttu tekkis meil ka suur tu\u0308li, mille raames Pealik palus mul end po\u0303lema panna. Loomulikult tegi ta seda va\u0308ga \u201cdzentelmenlikult\u201d, so\u0303ites autoga murule, mugavalt juhiistmelt to\u0303usmata \ud83d\ude00 Ja tulud \u2013 neid suurt ei ja\u0308a\u0308nudki, sest Pealiku poolsed kulud olid lihtsalt niivo\u0303rd suured: 400 eurot personalile, kes tema jaoks ka\u0308isid asju pu\u0308sti panemas nagu telk, pingid jne, iga diplom maksis, ulmesummalised karikad, lisaks metallist medal 5 eurot jne ehk siis kuludesse kanti vo\u0303imalikult ohtralt ko\u0303iksugu kummalisi asju, mida oleks saanud na\u0308iteks ise autoistmelt pu\u0308sti tulles a\u0308ra teha. Ja no metalliettevo\u0303tte omanik kirjutab kuludesse 5 eurot tu\u0308kk metallist medalid. Kuradi lollid olime, et me tol hetkel ei pannud omalt poolt kuludesse rajameistri to\u0308o\u0308tasu vo\u0303i traktori renti vo\u0303i mida iganes, vaid vo\u0303tsime seda loomuliku asjana, et need masinad ja oskused on ju nagunii olemas ja kuludesse la\u0308ks vaid ku\u0308te. Ei ole meist erilisi a\u0308riinimesi, aga ausalt o\u0308elda pole see ka kunagi eriline eesma\u0308rk olnud. A\u0308ge on mu meelest, kui saad teha a\u0308gedaid asju siin elus ja igasugu po\u0303nevaid kogemusi. Ja nii me Pealikul hinge sittuda lasimegi, koolitasime va\u0308lja, lasti u\u0308le ja enam Aravetele vo\u0303istluspakkumisi ei tulnud."}, {"text_idx": "#000005", "text": "Me juba ammu ootasime, et millal Korvikunnid oma tegevuse lo\u0303petavad (olgem ausad, viimased paar aastat oli see ikka va\u0308ga ligadi-logadi), sest ku\u0308psemas oli edasine plaan, mida po\u0303gusalt paari rajaomanikuga ka arutatud sai. Nimelt on u\u0308le ku\u0308mne aasta moto-orienteerumise maailmas toiminud va\u0308ga ha\u0308sti su\u0308steem, kus iga kuu u\u0308hes Eestimaa nurgas korraldab u\u0308ks tiim u\u0308he vo\u0303istluse oma eelarvega. Peetakse u\u0308hist punktiarvestust ja ka\u0308itutakse u\u0308histe reeglite ja\u0308rgi, aga keegi suurt kellelgi seljas ei ela ja otseselt mingit katuseorganisatsiooni pole. Nii mo\u0303tlesime meiegi, et maru hea su\u0308steem ju tegelikult. Lepiks erinevate rajaomanikega kokku, millal keegi etapi korraldab, eelarve on igau\u0308hel oma, kellelegi katust ei maksa, peame u\u0308hist arvestust ja kodulehte ja sari korvidele ja quadidele toimiks! Ja korraldajateks oleks kogemustega oma ala spetsialistid ehk siis rajahaldajad."}, {"text_idx": "#000008", "text": "Aga a\u0308rgem unustagem u\u0308ht asja, et need tegevused olid tellitud to\u0308o\u0308 kodulehe ja sotsiaalmeediaga ja nende eest tasumine. Hoopis teine lugu on sellest, kui tihti pu\u0308u\u0308ti mind isikuna tanki lu\u0308kata vo\u0303istluspa\u0308eval, et pea ikka sina koosolekut, aita meid nii ja naa, kuidas ku\u0308ll see ja too olukord lahendada, minge ku\u0308sige Maria ka\u0308est, tema teab. Lolli peaga vo\u0303itlesin, helistasin ja kirjutasin kirju, et Jaanikeses vo\u0303istlus u\u0308ldse toimuma saaks, sest viimasel hetkel kukkus EMF kiiruga kaikaid kodarasse loopima. Ei, mina ei ole sarja peakorraldaja, ei taha olla ka ja mina ei pea midagi teadma ega u\u0308tlema. Me aitasime oma teadmiste ja kogemustega selle nimel, et korvid ja quadid ikka ja\u0308tkuvalt ka Aravetel vo\u0303istleksid, aga meid lasti u\u0308le. Ja\u0308rjekordselt. Aasta tagasi ma\u0308rtsis tuli kutsikasilmne noormees me jutule, esialgu tahtsime ei o\u0308elda, kartes, et meid u\u0308le lastakse, aga silma sisse lubati, et tema ei ole iialgi selline. Ptu\u0308i, raisk! Ma ju teadsin, et nii juhtub!"}, {"text_idx": "#000009", "text": "Sain oma pahameele kirja ja hulga kergem hakkas. Nu\u0308u\u0308d ei pea igau\u0308hele seletama hakkama, miks Aravetel vo\u0303istlusi pole, vaid saab blogisse lugema suunata. See jutt siin on selleks, et motosportlasi kurssi viia korraldusmaailma eluga ja teavitada rahvast, kuidas asjad pa\u0308riselt kulisside taga ka\u0308ivad. Tegelikult oli see juba kolmas sarnane a\u0308mber, aga vast ongi kolm kohtus seadus. Igal juhul edu KQK sarjale ja meie la\u0308heme eluga lihtsalt edasi, tegime ja\u0308lle vigu, aga teeme ka ja\u0308reldusi, oleme ja\u0308lle targemad ja ku\u0308psemad \ud83d\ude42 U\u0308ks o\u0303ppetund taaskord saadud, vimma ei pea, sest kedagi peale iseenda pole ju su\u0308u\u0308distada. Lihtsalt mo\u0303ned tegelased saab oma elust nu\u0308u\u0308d va\u0308lja kirjutada ja keskenduda olulisematele asjadele."}, {"text_idx": "#000010", "text": "MotoMari - moto elust ja elu motost"}]